|  |  |
| --- | --- |
|  |  |

**ТЕХНИЧЕСКА СПЕЦИФИКАЦИЯ**

за възлагане на обществена поръчка по реда на събиране на оферти с обява с предмет: **„Предоставяне на посреднически услуги за нуждите на Генералното консулство на Република България в Ню Йорк“**

**Описание на недвижимия имот:**

 Адресът на имота, обект на продажба е САЩ в щат Ню Джърси, община Франклин лейкс, ул. „Фрийманс Лейн” 355.

Недвижимият имот представлява вила с обща обитаема площ от 3 696 кв. фута, включваща 12 стаи (от които 6 са спални), 4 бани и една отделна тоалетна, вграден гараж за две коли, както и голямо дворно пространство с тенис корт и басейн. Вилата разполага с голям сутерен, веранда, камина, собствен кладенец и отоплителна инсталация с нафта.

 **Изисквания към посредническите услуги:**

 Обществената поръчка за предоставяне на посреднически услуги ще се счита за изпълнена при осъществяване на успешна продажба на недвижимия имот – след сключване на окончателен договор за покупко-продажба, след окончателното прехвърляне на собствеността върху имота на одобрения с Решение на Министерски съвет на Република България купувач, след като възложителят е получил цялата сума на договорената продажна цена на недвижимия имот, и след окончателното приемане на изпълнението по Договора съгласно клаузите му.

 Участникът трябва да опише подробно към техническото си предложение:

1. Подход и методи за рекламиране и предлагане на имота, включително анализ на състоянието на имота, извършване на фотографско заснемане на недвижимия имот за целите на популяризирането му и първоначалното му представяне пред потенциални купувачи; организиране и провеждане на огледи на имота с потенциални купувачи; разпращане на брошури и други рекламни материали по конвенционалната поща; публикуване на обявата за продажбата на имота на най-малко три сайта за продажба на недвижими имоти, организация на процеса на преговори с потенциални купувачи и на работата си компетентните органи, включително изготвянето на необходимите документи и образци за извършване на продажбата, както и начините на представянето и подписването им и др.; следва да бъдат описани особеностите на цялостния процес на изпълнение на поръчката в логична последователност;
2. Пазарен анализ на района по местонахождение на имота, подлежащ на продажба.

 Изпълнителят трябва да осъществява връзка с местните власти по въпроси, свързани с процедурата по продажба на имота и привеждането му в съответствие с изискванията на местното законодателство, които следва да бъдат изпълнени преди прехвърлянето на собствеността.

 Предложеният от участника размер на комисиона, представляващ цялото му възнаграждение за извършените посреднически дейности при успешно осъществяване на продажбата на недвижимия имот, не може да бъде по-висок от 6 % (шест процента) от продажната цена на имота, определена в договора за покупко-продажба без включени данъци и такси и без данък върху продажбата на имота.

Прогнозна стойност на поръчката – 60 312 щатски долара без в нея да са включени дължими данъци и такси и без данък върху продажбата на имота. Посочената прогнозна стойност не е максимална.